el el el el el el el el el el el el el el el el el el el el el el el el el la el el el el el el el ko el vi el ce de ru fr el el el el el el el el el el el el el el el el el en nl en en en fr en fr en el en en ja en tr it en nb vi el el el el el el el el el el el el el el el el el el el el el el el el el el el el el el el el el el el
Η Μάνδρα είναι περιοχή της Δυτικής Αττικής. Βρίσκεται στο δυτικό τμήμα του Ράριου-Θριάσιου Πεδίου, ανάμεσα στις αρχαίες ιστορικές περιοχές της Ελευσίνας και των Μεγάρων, στους πρόποδες του πευκόφυτου Όρους Πατέρας. Αποτελεί έδρα του δήμου Μάνδρας – Ειδυλλίας (ενός εκ των μεγαλύτερων σε έκταση δήμων) και των ιστορικών Κούντουρων Αττικής γνωστών για την ηρωϊκή δράση τους το 1821. Στην έκταση του Δήμου περιλαμβάνονται οι αρχαίες πόλεις των Ελευθερών και της Μυουπόλεως στον Κιθαιρώνα.[2]
Από την αρχαία πόλη των Ελευθερών καταγόταν ο περίφημος Μύρωνας ο αρχαιότερος ονομαστός γλύπτης ο οποίος μεταξύ άλλων έργων φιλοτέχνησε και τον γνωστό Δισκοβόλο.
1 Ιστορικά στοιχεία και Μνημεία
Μνημεία της περιοχής αποτελούν τα ερείπια της αρχαίας πόλεως και του φρουρίου των Ελευθερών στη θέση Κάζα, η ονομαστή βυζαντινή μονή του Οσίου Μελετίου Κιθαιρώνα η οποία χρονολογείται από τον 11ο αιώνα και οριοθετείται στα ερείπια της αρχαίας Μυουπόλεως στην οποία επίσης βρίσκεται το θαυματουργό σκήνωμα του Οσίου, ο βυζαντινός ναΐσκος του Αγίου Ιωάννη στη θέση Κόρακα με τις ωραίες αγιογραφίες, ο ναός Παμμέγιστων Ταξιαρχών με το ιδιαίτερης τεχνοτροπίας μαρμάρινο κωδωνοστάσιο του 1860 καθώς και ο Μητροπολιτικός Ναός Αγίων Κωνσταντίνου και Ελένης αρχιτεκτονικό έργο του Ερνστ Τσίλλερ ο οποίος θεμελιώθηκε το 1893 και κόστισε το ογκώδες για την εποχή ποσό των 120 χιλιάδων δραχμών εγκαινιάστηκε δε παρουσία του μετέπειτα Πρωθυπουργού Στέφανου Δραγούμη ο οποίος εκτός των άλλων διαθέτει και συλλογή εικόνων του ζωγράφου Πολυχρόνη Λεμπέση και τέλος η καλαίσθητη Μονή της Παναγίας Γοργοεπηκόου με την πανοραμική θέα του Θριάσιου Πεδίου και του Ελευσινιακού Κόλπου.
Στις 15 Νοεμβρίου 2017, η πόλη βίωσε μια πολύ μεγάλη πλημμύρα, κατά την οποία 27 άνθρωποι έχασαν τη ζωή τους.[5]
Η Μάνδρα παρουσιάζει αύξηση πληθυσμού τις τελευταίες δεκαετίες, ενώ σύμφωνα με την απογραφή του 2011 έχει 12.792 κατοίκους.
Νικόλαος Ρόκας (στρατιωτικός), βουλευτής Μεγαρίδος και Μακεδονομάχος, προς τιμή του οποίου έχει αφιερωθεί η κεντρική οδός της πόλης και το πλησίον στρατόπεδο
Κωνσταντίνος Ρόκας, Πρύτανης του Παν/μίου Αθηνών και Υπουργός
Νικόλαος Ρόκας (νομικός), Ομότιμος Καθηγητής Παν/μίου Αθηνών
Νικόλαος Σταύρου Ρόκας ή Ζερβονικόλας, στρατηγός και αρχηγός στην Κρητική Επανάσταση του 1821 προς τιμή του οποίου κάθε χρόνο διοργανώνονται πολιτιστικές εκδηλώσεις, γνωστές ως Ζερβονικόλεια
Αλέξανδρος Σακελλαρίου, ναύαρχος και υπουργός
Γεώργιος Νικολαΐδης, στρατηγός γνωστός σαν «Καπετάν Μάνδρας». Βουλευτής Μεγαρίδος και έπειτα Αττικοβοιωτίας,
Παναγιώτης Νικολαΐδης, στρατηγός, υπασπιστής των Βασιλέων και υπουργός
Ευάγγελος Δ. Κοροπούλης, αρχηγός Μακεδονομάχος
«Καπετάν Κολιός», ταγματάρχης αξιωματικός της Οροφυλακής το 1821
Δήμος Μάνδρας - Ειδυλλίας
↑ Υψόμετρο Μάνδρας, ανακτήθηκε 29/04/2015.
↑ Ιστορικά στοιχεία για τη Δημοτική Ενότητα Μάνδρας Αρχειοθετήθηκε 2015-05-09 στο Wayback Machine., ανακτήθηκε στις 30/04/2015.
↑ Γενικά στοιχεία για την πόλη της Μάνδρας
↑ «Διοικητικές μεταβολές ΟΤΑ». Αρχειοθετήθηκε από το πρωτότυπο στις 18 Φεβρουαρίου 2010. Ανακτήθηκε στις 29 Σεπτεμβρίου 2010.
↑ «Στους 23 οι νεκροί στη Μάνδρα: Βρέθηκε ο αγνοούμενος, κατέληξε ηλικιωμένη». www.news247.gr. Ανακτήθηκε στις 21 Δεκεμβρίου 2020.
↑ Επίτομο γεωγραφικό Λεξικό, Σταματελάτου, Εκδ. Ερμής ISBN:960-320-133-2
Αυτό το λήμμα για ένα χωριό της Ελλάδας χρειάζεται επέκταση. Βοηθήστε τη Βικιπαίδεια επεκτείνοντάς το!